Source: http://tolliste.ee/index.php/infonurk/uudised-teated/868-valgamaa-parkide-ja-puistute-piiride-muutmine
Timestamp: 2017-04-25 04:39:31+00:00
Document Index: 5165935

Matched Legal Cases: ['§ 10', '§ 24', '§ 9', '§ 38', '§ 4', '§ 4', '§ 4', 'ps 2015']

Valgamaa parkide ja puistute piiride muutmine
AVALEHT INFONURK Uudised-Teated Valgamaa parkide ja puistute piiride muutmine
Reede 20 Juuni Valgamaa parkide ja puistute piiride muutmine
Avaldatud: Reede, 20 Juuni 2014 10:27 | Kirjutas Anu
| | Klikke: 2398
Dokumentidega on võimalik tutvuda Keskkonnaameti Põlva-Valga-Võru regiooni kontorites.Valga Maavalitsuses.
„Valga maakonna kaitsealuste parkide ja puistu piirid”
Vabariigi Valitsuse määruse „Valga maakonna kaitsealuste parkide ja puistu piirid“ eelnõu on ette valmistatud looduskaitseseaduse § 10 lõike 1 alusel.
Määruses käsitletud pargid asuvad Valga maakonnas Helme, Hummuli, Karula, Palupera, Puka, Põdrala, Sangaste, Taheva ja Tõlliste vallas ning Tõrva ja Valga linnas.
Määruse eesmärk on Valgamaa kaitsealuste parkide ja puistu välispiiride kinnitamine kaitse-eeskirjaga kehtestatud kaitsekorra tagamiseks.
Eelnõu koostas Keskkonnaameti Põlva-Valga-Võru regiooni kaitse planeerimise spetsialist Tiina Troškin (799 0909, See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud.). Eksperdihinnangu andsid Taimo Aasma ja Roland Müür. Eelnõu nõuetekohast vormistust ja piirangute põhjendatust kontrollis Keskkonnaameti kaitse planeerimise peaspetsialist Taavi Tattar (786 8371, See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud.). Eelnõu õigusekspertiisi tegi Keskkonnaameti õigusosakonna jurist Maiu Paloots (See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud., tel 730 2244).
Parkide piirid on ette valmistatud Keskkonnaametis, arvestades Keskkonnaministeeriumi looduskaitseosakonna peaspetsialistide Urve Sinijärve (See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud., 626 2878) ja Piret Palmi (See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud., 626 2889) ning Muinsuskaitseameti Valgamaa vaneminspektori Mari-Liis Parise (See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud., 766 6326) ja Põhja-Eesti järelevalveosakonna juhataja Silja Konsa (See e-posti aadress on spämmirobotite eest kaitstud. Selle nägemiseks peab su veebilehitsejas olema JavaSkript sisse lülitatud., 640 3030) ettepanekuid.
2. Eelnõu sisu, piirangute ja kaitse jätkamise põhjendus
2.1. Kaitse alla jätmise eesmärkide vastavus kaitse alla võtmise eeldustele
Vastavalt LKS §-le 7 on kaitse alla võtmise eeldused ohustatus, haruldus, tüüpilisus, teaduslik, ajaloolis-kultuuriline või esteetiline väärtus, rahvusvahelistest lepingutest tulenev kohustus. Eelnõus käsitletavad pargid (20) ja puistu (1) paiknevad hajutatult üle Valga maakonna ning nende peamine kaitse alla võtmise eesmärk on ajaloolis-kultuuriline ning esteetiline väärtus. Pargid on ajalooliselt kujunenud kooslused, mille puhul on oluline nii nende algne arhitektuurne või kunstiline idee kui ka põlispuud, põõsad, samuti rohttaimestik ja muu elustik.
Lisaks on Tõrva linna puhkepargi kaitse-eesmärgiks elupaiga jõgede ja ojade (3260 – sulgudes on siin ja edaspidi kaitstava elupaigatüübi koodinumber vastavalt loodusdirektiivi lisale I) kaitse ning EÜ nõukogu direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta II lisas nimetatud liigi – rohe-vesihobu (Ophiogomphus cecilia) elupaiga kaitse, kuna Tõrva linna puhkeparki läbib kaitsealune Õhne jõgi. Viimane on Palakmäe loodusala koosseisus arvatud üle-Euroopalisse kaitsealade võrgustikku Natura 2000. liitumisel Euroopa Liiduga 2004. a võrttis Eesti riik endale rahvusvahelistest lepingutest tuleneva kohustuse täita EL direktiive.
2.2. Loodusobjektide kaitse jätkamise otstarbekus
Eelnõu käsitleb Valga maakonna 20 kaitse all olevat parki ja 1 kaitsealust puistut, mille piire korrigeeritakse. Piiride korrigeerimisega tagatakse parkide ajalooliselt kujunenud planeeringu, pargikunsti hinnaliste kujunduselementide ning väärtusliku puistu kaitse ja säilimine.
Kõigi Valga maakonnas edaspidi looduskaitse alla jäävate parkide ja puistu piirid kinnitatakse määrusega kaardipõhiselt ning seal kehtestatakse kaitse-eeskirjast tulenev kaitsekord. Valga maakonna pargid vaatasid 2005. aastal Valgamaa keskkonnateenistuse tellimusel üle Taimo Aasma ja Roland Müür. Täiendav parkide ülevaatamine piiride korrigeerimiseks toimus 2009. aastal. Ülevaatuse käigus tuvastati, et mitmes pargis on kaitseväärtused hävinud ning neid ei ole edaspidi otstarbekas kaitse all hoida. Eelnõus nimetatud parkides ja puistus on kaitseväärtused säilinud ning nendega seoses alustati määruse eelnõu ettevalmistamist. Töö käigus konsulteeriti Valga maakonna parke tundvate ekspertidega.
Eelnõus nimetatud parkides kehtib Vabariigi Valitsuse 3. märtsi 2006. a määrusega nr 64 „Kaitsealuste parkide, arboreetumite ja puistute kaitse-eeskiri” sätestatud kaitsekord. Käesoleva määrusega ei muudeta kaitsekorda, kuna kehtiv kaitsekord tagab objektide soodsa seisundi säilimise ning annab vajaduse korral võimaluse kaitse tõhustamiseks ja/või taastamiseks.
Kõigil Valga maakonnas seni kaitse all olevatel parkidel on praegu kehtivad nõukogudeaegsed piiriskeemid, mille alusel on piirid kantud ka tänapäevasesse keskkonnaregistrisse. Piiride täpsustamisel on kasutatud looduses hästi jälgitavaid tunnuseid nagu teed, trassid, veekogud ja kõlvikute piirid ning vajaduse korral ka katastriüksuste piirid. Piirid on esitatava eelnõu ettevalmistamise käigus looduses kontrollitud. Eesmärk on ühtlustada kaitstavate loodusobjektide kaardiinfo, kasutades selleks Eesti põhikaarti, ja viia see vastavusse looduskaitseseadusega. Sooru puistu, Sangaste pargi ja Karula pargi piiri ei ole keskkonnaregistris määratud. Sooru puistu ja Sangaste park on märgitud punktobjektidena. Käesoleva määrusega kinnitatakse alade piir.
Palupera mõisa park ja Hellenurme mõisa park on kaitse alla võetud Elva Rajooni TSN Täitevkomitee 10. juuli 1957. a otsusega nr 198 „Looduskaitse korraldamisest Elva rajoonis”. Keeni mõisa park on kaitse alla võetud Valga rajooni TSN Täitevkomitee 29. augusti 1958. a otsusega nr 150 „Looduskaitse organiseerimisest Valga rajoonis”. Sooru tammik, Kuigatsi mõisa park, Karula mõisa park ja Kaagjärve-Mäemõisa mõisa park on kaitse alla võetud Valga rajooni TSN Täitevkomitee 11. detsembri 1959. a otsusega nr 3 „Looduskaitse kohta Valga rajoonis”. Sangaste mõisa park on kaitse alla võetud ENSV Ministrite Nõukogu 11. detsembri 1959. a määrusega nr 218 „Abinõudest parkide säilitamiseks ja korrastamiseks vabariigis”. Barclay de Tolli mausoleumi park, Helme mõisa park, Helme pastoraadi park, Hummuli mõisa park, Paju mõisa park, Riidaja mõisa park, Taagepera mõisa park, Taheva mõisa park, Tõrva linna puhkepark, Tõrva gümnaasiumi metsapark, Valga linnapark ja Löve mõisa park on kaitse alla võetud Valga rajooni TSN Täitevkomitee 5. juuni 1964. a otsusega nr 67 „Looduse kaitsest Valga rajoonis“. Tõrva EAMS-i park on kaitse alla võetud Valga rajooni TSN Täitevkomitee 16. aprilli 1974. a otsusega nr 104 „Looduslike üksikobjektide täiendavast kaitse alla võtmisest“. Eelnõukohases määruses on parkide nimede taga numbrid, millele vastavates märkustes on need andmed olemas.
2.3. Kaitstavate parkide piirid
Parkide piiritlemise aluseks on Eesti põhikaart (1:10 000) ning maakatastri andmed. Piir peab olema looduses selgelt tuvastatav ja üheselt mõistetav, seetõttu on piiritlemisel eelistatult kasutatud selgepiirilisi ning ajas vähe muutuvaid objekte (teed, kraavid, jõed ning mõõdistatud maaüksused). Nende puudumisel on kasutatud looduses kindlatest punktidest lähtuvaid mõttelisi sirgeid.
Vastavalt kaitsekorrale kuuluvad kõik pargid tervenisti piiranguvööndisse, kuna see tagab parkides väljakujunenud elustiku ja arhitektuuri säilimise. Samuti on pargid aktiivselt kasutatavad alad ning sihtkaitsevööndi režiim seaks asjatult rangeid piiranguid. Pargid säilivad kõige paremini siis, kui neid kasutatakse.
Pargi piiri muutmisega suureneb Barclay de Tolli mausoleumi pargi pindala 0,09 ha, Helme mõisa pargil 4,48 ha, Helme pastoraadi pargil 3,85 ha, Kaagjärve-Mäemõisa mõisa pargil 1,16 ha, Löve mõisa pargil 2,26 ha, Palupera mõisa pargil 1,54 ha, Riidaja mõisa pargil 2,96 ha, Taagepera mõisa pargil 0,86 ha, Tõrva linna puhkepargil 0,33 ha ja Valga linnapargil 0,22 ha. Sangaste mõisa pargile, Karula mõisa pargile ja Sooru tammikule määratakse käesoleva määrusega ametlik piir. Teiste määruses nimetatud parkide pindala väheneb.
Barclay de Tolli mausoleumi pargipiiri muudetakse nii, et pargist jääb välja Keerdi kinnistu.
Hellenurme mõisa pargi koosseisu arvatakse ka Middendorfi matusekoha park ja allee Hellenurme mõisa pargi ja Middendorfi matusekoha pargi vahel. Pargi koosseisust arvatakse välja Hellenurme pargist lõunapoole jääv lahustükk.
Helme mõisa pargi piiri muudetakse nii, et pargi piiridesse jäävad kaguosas asuvad endised mõisahooned. Pargi põhjaosas korrigeeritakse piiri nii, et see kulgeks mööda Helme jõe lõunapoolset kallast. Pargi piiridest arvatakse välja Valgamaa kutseõppekeskuse Helme osakonna peahoone ja seda ümbritsev asfaltplats.
Helme pastoraadi pargi piiri muudetakse nii, et pargi koosseisu arvatakse ka Tõrva-Kirikuküla-Karjatnurme tee servadesse jääv allee. Pargi koosseisust arvatakse välja Kirikla kinnistu.
Hummuli mõisa pargi piiri muudetakse nii, et sellest jäävad välja pargist põhjapool asuvad staadion ja aiamaad. Pargi koosseisu arvatakse läände jääv tammeallee.
Kaagjärve-Mäemõisa mõisa pargi piiri muudetakse nii, et sellesse jääksid Pikkjärve-Karula-Tollari ja Kirbu-Koikküla teede äärde jäävad alleed. Pargi lõunaosas korrigeeritakse piiri vastavalt kõlviku piirile.
Karula mõisa park. Kuna Karula mõisa pargil kehtivat piiri ei olnud, siis määratakse pargile piir. Seni kehtis mõtteline piir endise mõisa peahoone ümbruses. Uue piiriga arvatakse pargi koosseisu ka pargist põhjapoole endise kabeli juurde viiva tee ääres olev allee.
Keeni mõisa pargi piiri muudetakse nii, et sellest jääksid välja kirdes asuvad hooned, neid ümbritsev asfaltplats ja võsastunud ojakallas.
Kuigatsi mõisa pargi piiri ei muudeta.
Löve mõisa pargi piiri muudetakse nii, et sellesse jääks Raudsepa-Löövi teest lõunapoole jääv ala, kus asuvad mõisaaegsed tiigid ja põlised puud.
Paju mõisa pargi piiri muudetakse nii, et pargi alale jäävad Paju mõisa kinnistu põhja- ja idaossas asuvad õuealad, kuna seal asuvad hooned moodustavad pargiga ühtse terviku. Lisaks arvatakse pargi koosseisu Hansu kinnistul (82001:002:0670) asuvad hooned ja Sepa kinnistul (82001:002:0050) asuvad mõisaaegsed tiigid ja allee.
Palupera mõisa pargi koosseisu arvatakse Elva-Palupera-Kähri tee ääres kasvav allee ja Palupera koolimajast läänepoole jääv ala endiste mõisatiikidega. Pargi koosseisust arvatakse välja Elva-Palupera-Kähri teest põhja poole jääv ala, mida kasutatakse parklana ja kus asuvad vanad kuurid.
Riidaja mõisa pargi piiri muudetakse nii, et sellesse jääks allee pargi põhjaservas. Samuti arvatakse pargi koosseisu kagusse jääv pargiilmeline ala, kus leidub mitmeid põliseid puid.
Sangaste mõisa park. Kuna Sangaste mõisa pargil kehtivat piiri ei olnud, siis määratakse pargile piir. Seni kehtis mõtteline piir Sangaste lossi ümbruses. Lisaks käsitleti metsapargina kinnistut Valga metskond nr 4. Määrusega arvatakse Sangaste pargi koosseisu kinnistu Valga metskond nr 5 ja Sangaste-Tõlliste tee ääres kasvav tammeallee. Kuna pargi välispiir määratakse nii, et see oleks looduses hästi jälgitav, siis arvatakse pargi koosseisu veel mitmed kinnistud, mis jäävad Sangaste lossi ümbrusesse.
Taagepera mõisa pargi koosseisu arvatakse Ala-Taagepera-Raiksilla tee ääres kasvav allee. Pargi alast arvatakse välja lõuna pool asuv hoonestatud ala, kus ei ole mõisaaegseid hooneid ja pargielemente.
Taheva mõisa pargi piiri muudetakse nii, et sellest jääks välja kirdeosas asuv ala, mida ümbritseb mõisaaegne piirdemüür. Tegemist on ehitusprahi ja küttepuude ladustamise platsiga, millel ei ole enam pargifunktsiooni ja -ilmet. Pargi koosseisu arvatakse ala endiste mõisahoonete vahel, mis moodustab kogu pargiga ühtse terviku. Pargi edelaosas korrigeeritakse piiri vastavalt looduses hästi jälgitavatele piirjoontele (metsateele).
Tõrva gümnaasiumi metsapargi ja Tõrva EAMS-i pargi piiri ei muudeta. Tõrva keskkooli pargi nimi muudetakse Tõrva gümnaasiumi metsapargiks.
Tõrva linna puhkepark. Pargi põhjaosas arvatakse Tõrva linna puhkepargi koosseisu Tõrva veskijärve põhjaosa ja nn Nooruse park. Pargi alast arvatakse välja Kevade tn 3 ja 3a, osaliselt Kevade tn 5 ja 5a kinnistud.
Kuna Tõrva linna puhkepark kattub osaliselt Õhne jõe hoiualaga, siis Tõrva linna puhkepargi alale jääv Õhne jõe hoiuala lõik lõigatakse hoiuala koosseisust välja ja Tõrva linna puhkepargi kaitse-eesmärkide hulka lisatakse EÜ nõukogu direktiivi 92/43/EMÜ I lisas nimetatud elupaigatüübi – jõgede ja ojade (3260) kaitse ning II lisas nimetatud liigi – rohe-vesihobu (Ophiogomphus cecilia) elupaiga kaitse.
Valga linnapargi piiri korrigeeritakse nii, et sellest jääks osaliselt välja Kungla 31 kinnistu. Pargi koosseisu arvatakse Julius Kuperjanovi tn 38 kinnistu.
Sooru tammikul puudus ametlik piir. Määrusega määratakse puistule piir.
Määruses käsitletavate kaitsealuste parkide ja puistu kogupindala on 234,15 ha, sellest eramaid on 27,01 ha, munitsipaalmaid 109,06 ha, jätkuvalt riigi omandis olevaid maid 40,08 ha ning riigimaid 55,3 ha. Maaomandi suurus parkide ja puistu kaupa on esitatud tabelis 1.
Eramaa, ha
Munitsipaalmaa, ha
Riigimaa, ha
Jätkuvalt riigi omandis olev maa, ha
Barclay de Tolli mausoleumi park
Helme pastoraadi park
Kaagjärve-Mäemõisa mõisa park
Karula mõisa park
Keeni mõisa park
Kuigatsi mõisa park
Löve mõisa park
Paju mõisa park
Sangaste mõisa park
Taagepera mõisa park
Tõrva gümnaasiumi metsapark
Tõrva EAMS-i park
Tõrva linna puhkepark
Kuna määruse jõustumise järel peab pargi valitseja vastavalt looduskaitseseaduse § 24 lõikele 6 väljastama uuendatud kaitsekohustuse teatise parkide territooriumil paiknevate maaüksuste omanikele või kinnistusraamatus märgitud maavaldajatele, on Vabariigi Valitsuse määrusest teada saamine maaüksuste omanikele või kinnistusraamatus märgitud maavaldajatele tagatud.
3. Maaomanike seisukohad
Vabariigi Valitsuse määruse „Valga maakonna kaitsealuste parkide ja puistu piirid” eelnõu avalik väljapanek toimus 23. augustist 20. septembrini 2010. a Keskkonnaameti Põlva-Valga-Võru regiooni Valga kontoris ja asukohajärgsetes kohalikes omavalitsustes. Teated määruse eelnõu avaliku väljapaneku kohta ilmusid Ametlikes Teadaannetes 27. augustil 2010, üleriigilise levikuga ajalehes Postimees 9. augustil 2010 ja kohalikus ajalehes Valgamaalane 7. augustil 2010.
Kuna kõik maaomanikud ei saanud neile saadetud teadet kätte ja Eesti Post tagastas need Keskkonnaametile, siis avaldati vastavasisuline teade 28. septembril 2010. a Ametlikes Teadaannetes ja 30. septembril 2010. a ajalehes Postimees.
LKS § 9 sätestatud kaitse alla võtmise menetluse käigus saadeti kaitsealuse pargi territooriumil paikneva kinnisasja omanikule ja kaitsealuse pargi asukoha kohalikule omavalitsusele kirjalikud teated. Välja saadeti 137 tähtkirja (sh 109 maaomanikule, Lõuna regionaalsele maanteeametile, RMK-le, 15 ettevõttele, Valga maavalitsusele, Valga linnavalitsusele, Tõrva linnavalitsusele ja 8 vallavalitsusele) ning paluti avaldada arvamust, esitada ettepanekuid ja vastuväiteid. Kirjad sisaldasid teadet, et kui pretensioone ning ettepanekuid kirjas nimetatud tähtajaks ei esitata, loetakse, et kinnisasja omanikul või kohalikul omavalitsusel ei ole pargi piiri korrigeerimise osas vastuväiteid ning ta on piiri kinnitamisega nõus.
Avalikku arutelu ei toimunud, kuna erinevates väljaannetes avaldatud teade sisaldas muuhulgas infot, et vastava ettepanekuta avalikku arutelu ei korraldata.
Paju mõisa pargi osas tegi MTÜ Paju Pansionaadid ettepaneku pargi ala laiendamiseks Sepa kinnistu arvel, kuna tegemist on ajaloolise mõisakompleksi alaga. Selleks saadeti 7. oktoobril 2010. a eraldi kiri Sepa kinnistu omanikule, mis sisaldas teadet, et kui ta oma seisukohta 20. oktoobriks 2010 ei esita, on ta laiendusettepanekuga nõus. Vastust ei esitatud.
Andmed maaomanikelt ja kohalikelt omavalitsustelt laekunud märkuste ja ettepanekute ning nende arvesse võtmise või arvesse võtmata jätmise kohta on esitatud tabelis 2. Keskkonnaamet vastas ettepanekute ja vastuväidete esitajatele kirjalikult.
Park, ettepaneku esitaja
Paju mõisa park, Paju Pansionaadid
2009. a valmis projekt “Paju mõisa pargi rekonstrueerimine” ning 2010. a toimuvad seal ka tegelikult projektikohased tööd. Ettepanek jätta Paju mõisa pargi piirid endiseks ning lisada pargi koosseisu Hansu kinnistul asuvad mõisaaegsed hooned ja Sepa kinnistul asuvad mõisaaegsed tiigid.
Arvesse võetud. Sepa kinnistu omanikule saadetud kiri pargi laiendamise ettepanekuga.
Keeni mõisa park, Andres Palloson
Ei ole nõus oma kinnistu (72401:002:0640) pargi koosseisu arvamisega.
Vastavalt 24. septembri 2010. a kokkuleppele maaomanikuga arvatakse kinnistu 72401:002:0640 Keeni mõisa pargi koosseisu. Pargi alal kasvab mitmeid põliseid puid ja lisaks on kinnistu lõunaservas tuvastatav alleefragment.
Hummuli mõisa park, Hummuli vallavalitsus
Jätta pargi koosseisust välja läänes asuv allee.
Ei võetud arvesse. Tegemist on väga korraliku ja elujõulise tammealleega, mis on pargi kompositsiooni osa.
Barclay de Tolli mausoleumi park, RMK
Pargi piire korrigeerida vastavalt katastripiiridele.
Ei võetud arvesse. Kaartide koostamisel on kasutatud Eesti põhikaardi I kaardistusringi ja katastriinfot seisuga mai 2010. Selle järgi on Barclay de Tolli pargi põhjapoolseks piiriks pinnastee, mis paikneb RMK hallataval katastriüksusel 20302:003:1713 (Aakre metskond mt). Seega paikneb Aakre metskond mt kinnistu osaliselt Barclay de Tolli mausoleumi pargi territooriumil.
Sangaste mõisa park, RMK
Jätta pargi piiridest välja katastriüksusel nr 72402:002:1230 paiknevad metsakvartali VL577 eraldised 4 (osaliselt), 8, 9, 10 ja 11, kuna neid metsaosi pole majandatud pargina.
Ei võetud arvesse. Katastriüksusel 72402:002:1230 paiknevatest metsakvartali VL577 eraldistest ei asu Sangaste pargis eraldised 10 ja 11. Ülejäänud eraldised asuvad pargi territooriumil ja kuna tegemist on Sangaste pargi ajaloolise osaga, siis ei arvata neid ka piiridest välja. Metsapargis kasvavad puud ja põõsad ei vaja üldjuhul hooldamist, seega ei ole nimetatud metsakvartalite pargina majandamine tingimata vajalik.
Taheva mõisa park, RMK
Viia pargi piirid vastavusse katastripiiridega.
Ei võetud arvesse. Taheva mõisa pargi kehtiv ja ka planeeritav piir lääneosas kulgevad mööda metsateed. Kinnistu Taheva metskond mt 8 (77901:003:1470) piir ei ühti selles osas metsateega. Kuna parkide (ja teiste looduskaitsealuste alade) piiritlemine käib üldjuhul mööda looduses selgelt eristatavaid piirjooni (teid, kraave, elektriliine mööda jne), siis jääb selles osas kehtima Keskkonnaameti esitatud piir.
Tõrva linna puhkepark, Tõrva linnavalitsus
Ei nõustu nn Nooruse pargi arvamisega Tõrva linna puhkepargi koosseisu, kuna nimetatud ala pole kunagi kuulunud Tõrva linna puhkepargi juurde ja on seni olnud kasutuses iseseisva haljasalana, mitte kaitsealuse pargina. Ala kohta on koostatud detailplaneering ala arendamiseks.
Ei võetud arvesse. 24. septembril 2010. a kohapeal toimunud kohtumise tulemusel jõuti kokkuleppele, et ala jääb edaspidi Tõrva linnapargi koosseisu. Kaitseala ei ole takistuseks ala arendamisele ja pargi uuendamisele.
Keeni mõisa park, Sangaste vallavalitsus
Muuta pargi põhjapiiri vastavalt kirja lisas olnud ettepanekule (järgides kohati kinnistu ja kohati kõlvikupiire).
Ei võetud arvesse, kuna kõlviku piir on looduses paremini jälgitav, kui kinnistu piir.
Sangaste mõisa park, Sangaste vallavalitsus
Arvata pargi koosseisust välja Kopraraja maaüksuse ja Presnikovi järve maaüksuse vaheline ala, kus asuvad Lossiküla küla biotiigid. Nimetatud maa-alal pargi kaitse-eesmärgiks olevaid objekte ei asu.
Arvestatakse osaliselt – pargi alast arvatakse välja ainult biotiikide ala. Kinnistu põhjapoolne osa jääb pargi koosseisu.
Sangaste mõisa park, Jüri ja Jane Gross
Jätta pargi koosseisust välja Paju kinnistu.
Arvestatakse osaliselt. Kinnistu lääneosas jääb kehtima Keskkonnaameti pakutud piir, idaosas kulgeb piir mööda kinnistu piiri. Kinnistu lääneosas kasvavad põlised puud, mis jäävad pargi koosseisu.
Barclay de Tolli mausoleumi park, OÜ Topster
Jätta pargi koosseisust välja Keerdi kinnistu, kuna planeeritud kujul on kaitseala ja kinnistute piiri vaheline ala minimaalne, mis võib tekitada segadust piiri edaspidisel käsitlemisel looduses. Samuti võib kehtiv olukord tekitada segadust metsa majandamise korraldamisel.
Arvesse võetud, kuna Keerdi kinnistust jäi pargi alale ortofoto järgi ainult 3 m laiune riba. Looduses Keerdi kinnistul pargipuid ei ole, fotol on tegemist puude varjuga.
Tõrva linna puhkepark, Eva Sinisalu
Ei ole nõus oma kinnistu arvamisega Tõrva linnapargi koosseisu, kuna tegemist on ärimaaga ja plaanis on äritegevust laiendada.
Ei võetud arvesse. 24. septembril 2010. a kohapeal toimunud kohtumise tulemusena jõuti kokkuleppele, et kinnistu jääb edaspidi Tõrva linnapargi koosseisu. Kaitseala ei takista äritegevuse laiendamist.
Valgamaa pargid, Lõuna regionaalne maanteeamet
Lisada kaitsekohustusteatisesse lubatud tegevusena liiklust ohustavate puude ja põõsaste eemaldamine vastavalt teeseaduse § 38 lõikele 2.
Ühtlustada kaitsealuste parkide piirid kinnistu piiridega.
Ei võetud arvesse. Kaitsekohustusteatis on dokument, mis sisaldab infot kaitseala ja selle piirangute kohta, kuid sellesse ei kirjutata ennetavat tegevust, milleks ohtlikuks muutuda võivate puude ja põõsaste raie on.
Piiride määramisel kasutatakse eelkõige looduses hästi jälgitavaid piire nagu teed, kraavid, puuderead jne. Kinnistu piir ei ole looduses hästi jälgitav.
4. Eelnõu vastavus Euroopa Liidu õigusele
Kaitsekorra kavandamisel on lähtutud looduskaitseseaduses esitatud nõuetest ning Tõrva linnapargi osas on arvestatud vastavust Euroopa Ühenduse õigusele, eelkõige EÜ nõukogu direktiivile 92/43/EMÜ looduslike elupaikade ning loodusliku loomastiku ja taimestiku kaitse kohta. Tulenevalt Vabariigi Valitsuse 5. augusti 2004. a korralduse nr 615-k „Euroopa Komisjonile esitatav Natura 2000 võrgustiku alade nimekiri“ lisa 1 punkti 2 alapunktist 290 hõlmab kaitseala osa Palakmäe loodusalast.
5. Määruse mõju ja rakendamiseks vajalikud kulutused
Maamaksuseaduse § 4 lõike 2 kohaselt makstakse looduskaitseseaduse §-s 31 sätestatud piiranguvööndi maalt maamaksu 50% maamaksumäärast. Sellega korrigeeritakse valdade eelarvesse laekuva ja riigi eelarvest kompenseerimist vajava maamaksu suurust. Vastavalt looduskaitseseaduse §-le 20 võib riik kokkuleppel kinnisasja omanikuga omandada kinnisasja, mille sihtotstarbelist kasutamist ala kaitsekord oluliselt piirab, kinnisaja väärtusele vastava tasu eest.
Maamaksuseaduse § 4 lõike 1 punkti 5 kohaselt ei maksta maamaksu kirikute ja koguduste pühakodade aluselt maalt ja punkti 6 kohaselt omavalitsusüksuse haldusalal asuvalt munitsipaalmaalt.
Vastavalt maamaksuseaduse §-le 4 kaasneb eelnõu jõustumisega kohaliku omavalitsuse maamaksutulude vähenemine. Maamaksuseaduse § 4 lõike 3 kohaselt hakkab maamaksusoodustus kehtima kaitse-eeskirja jõustumisele järgneva aasta 1. jaanuarist.
Valga pargipiiride korrigeerimisega seotud maamaksumuudatused on esitatud tabelis 3.
Maamaksu muudatus, eurodes
- 104,75
Määruse jõustumine ei too kaasa organisatsioonilisi muudatusi.
6. Määruse jõustumine
7. Eelnõu kooskõlastamine
Eelnõu kooskõlastatakse Eelnõude Infosüsteemi EIS kaudu.
keskkonnaminister Uudised► 2017 (18)► Aprill (6)• Volikogu istungi päevakord• Löö kaasa: RMK käivitab sündmustesarja “Mis on puude taga?”• Tuleohtliku aja alguseks kogu Eesti territooriumil 14.04.2017• Hajaasustuse programmi 2017. aasta taotlusvoor• Lastelaagri kohad Tõlliste valla lastele 2017. aasta suvel• Südame magus elu► Märts (7)• Tõlliste valla ja Tsirguliina Keskkooli lahtised meistrivõistlused siseorienteerumises• Tervse Arengu Instutuut: lisatud suhkrute tarbimist tuleb vähendada• Kogukondliku turvalisuse toetusvoor• Segaolmejäätmete jäätmeveo teenustasu suuruse muutmine• Hea Valgamaa tööandja!• Volikogu istungi päevakord• 2. jalaväebrigaadi Kuperjanovi jalaväepataljoni harjutus Laatres► Veebruar (3)• Taotluste vastuvõtt kogukonnale vajalikesse elukondlikesse teenustesse• Taotluste vastuvõtt kogukonnale vajalikesse elukondlikesse teenustesse• Häirenuputeenus päästab► Jaanuar (2)• Volikogu istungi päevakord• Riigi tegevusvarudesse kuuluvate konservide jagamine► 2016 (55)► Detsember (3)• Tõlliste valla teenetemärgi kandidaatide esitamine• Tugiisikuteenus asendushoolduselt elluastujatele• Volikogu istungi päevakord► November (7)• Volikogu istungi päevakord• Elanike küsitluse tulemused kinnitatud• Volikogu istungi päevakord• ELANIKE ARVAMUSE VÄLJASELGITAMISE TULEMUSED • Volikogu istungi päevakord• ENTK projekt• Bussi sõiduplaan elanike arvamuse väljaselgitamisel► Oktoober (9)• Elanike arvamuse väljaselgitamise aeg ja koht• Elanike arvamuse väljaselgitamise aeg ja koht• Valgamaa asustab abielupaare• Memme-Taadi sügiskontsert• Ühinemislepingu avalikustamine • Retro tantsuõhtu 21+• TÕLLISTE VALLA ORIENTEERUMISPÄEVAKUTE KOKKUVÕTE 2016 • Prototron rahastu korraldab ideekonkurssi• Tsirguliina raamatukogus avatakse Eesti Posti postipunkt► September (7)• Volikogu istungi päevakord• Mittetulunduslike ürituste toetuste taotluste esitamise tähtaeg • Rahvakohtumine Tsirguliina Rahvamajas• Võrkpallivõistlused• Arengukava tegevuste ja investeeringute kava ning eelarvestarteegia avalik arutelu • Valgamaa Partnerluskogu taotlusvoor• Volikogu istungi päevakord► August (4)• Volikogu liikme volituste lõppemine, peatumine ja asendusliikme määramine• Teade valla arengukava muudatuste ja eelarvestrateegia avalikustamise kohta• Vabaõhukino: "Pentsik puhkus"• Tsirguliina postkontor ajutiselt suletud► Juuli (1)• Hajaasustuse programmist 2016 toetuse saajad► Juuni (2)• Veeavarii Sooru külas• Volikogu istungi päevakord► Mai (5)• Kvaliteetsed suusarajad viie valla elanikele• Võtame tööle noorsootöötaja• Volikogu istungi päevakord• Tsirguliina postkontor ajutiselt suletud• Hajaasustuse programmi hindamiskomisjon► Aprill (8)• VTA: Ka jõulusigade pidamisel tuleb täita kõiki bioohutusnõudeid• Siseorienteerumine Tsirguliina Keskkoolis 11.04.2016• Volikogu istungi päevakord• Joogivee analüüsimine• Hajaasustuse programm 2016• Valga maavalitsus ootab aasta ema kandidaate• Nimelised pingid Alviine Lätile ja Villem Alpile• Aprillis peetakse esimest korda südamekuud► Märts (3)• Teade lapsevanematele• Volikogu istungi kutse• Tõlliste valla lahtised suusavõistlused (klassika)► Veebruar (3)• „Maale elama“ infopäev kogukondadele• Volikogu istungi päevakord• 2016. aasta Leader projektikonkursi „VÄÄRT ELUKESKKOND“ Taotlusvoor avanemas!► Jaanuar (3)• Maakonnaplaneeringu avalik väljapanek • Valgamaa Partnerluskogu kutsub infopäevale• Eterniidijäätmete kogumise projekti VI voor► 2015 (57)► Detsember (4)• Kohtumine perearst Katrin Palover'iga• Tõlliste valla teenetemärgi kandidaatide esitamine• Volikogu istungi päevakord• Info dr Martin Ruumeti patisentidele Tõlliste ja Õru valdades► November (8)• Jõulukuuse tulede süütamine Tsirguliinas• Volikogu istungi päevakord• Tsirguliina postkontor ajutiselt suletud• Abivallavanema ametijuhend• Sotsiaaltöö spetsialisti ametijuhend• Maakorraldaja ametijuhend• Kuhu asjad kaovad• Volikogu liikme volituste peatumine ja asendusliikme määramine► Oktoober (6)• Volikogu istungi päevakord• Päevakute kokkuvõte• Hajaasustuse programmist toetuse saajad 2015• Ettevõtluspäev 2015• Tõlliste valla V päevak 29.09.2015 Soorus• Tõlliste valla IV päevak 22.09.2015 Laatres► September (5)• Mittetulunduslike ürituste toetuste taotluste esitamise tähtaeg • Tõlliste valla III päevak 15.09.2015 Tsirguliinas• Volikogu istungi päevakord• Tõlliste valla I päevak 01.09.2015• Tõlliste valla meistrivõistlused suundorienteerumises (lühirajal)► August (3)• Toetused• Kommunaalteenused• Valga maavanem kehtestas oma korraldusega teisele Aafrika seakatku taudistunud loomapidamishoonele karantiini► Juuni (2)• Volikogu istungi päevakord• Tõlliste valla külade päev Laatres► Mai (3)• Eterniidijäätmete kogumise projekti V voor • Uued tauditõrje abinõud sigade katku tõkestamiseks• Veeteenuste uued hinnad► Aprill (10)• Projekt „Asbesti sisaldavate ehitusmaterjalide (eterniidijäätmete) kogumine Valgamaa kohalikes omavalitsustes III voor“• Soodustuusikud lastelaagritesse• Pearaamatupidaja ametijuhend• Raanatupidaja-personalitöötaja ametijuhend• Soodustuusikud lastelaagritesse• Volikogu istungi päevakord• Veterinaaride teavitamine enne kodusea tampist• Täiendavad meetmed seakatku ennetamisel• Volikogu liikme volituste taastumine ja asendusliikme volituste lõppemine• Sooru kevadlaat► Märts (5)• Hajaasustuse programm 2015• Võtame tööle Laatre I kalmistu kalmistuvahi• Alustava ettevõtja koolitus• Volikogu istungi päevakord• Head Tõlliste valla inimesed!► Veebruar (5)• Bussiring Riigikogu valimistel• Pindalatoetuste taotlejad saavad säilitamisele kuuluvaid maastikuelemente deklareerida märtsi alguseni• Noor Meister 2015• Tõlliste Valla Laululaps 2015• Sooru talvelaat► Jaanuar (6)• Huvitegevuse toetamise programm• Jõusaal avatakse avalikuks kasutuseks uue nädala esmaspäevast• Volikogu istungi päevakord • Eterniidijäätmete kogumise projekti IV voor• Siseministeerium soovitab Riigikogu valimisteks tellida e-valijakaardi• Paberil töövõimetusleht asendus elektroonilisega► 2014 (70)► Detsember (4)• Lõuna prefektuur kutsub politseitööga tutvuma• Volikogu 22.12.2014 istungi päevakord • Isikuandmete töötlemine• Teenetemärgi kandidaatide esitamine► November (1)• Volikogu istungi päevakord 17.11.2014. a.► Oktoober (4)• Programm "Uued sõbrad"• Volikogu istungi päevakord• Muudatused politsei töös• Asbesti sisaldavate ehitusmaterjalide (eterniidijäätmete) kogumine Valgamaa kohalikes omavalitsustes► September (13)• Ametikirjade koostamise koolitus• Muudatused maakonnaliinide bussiliikluses alates 01.10.2014• Mittetulunduslike ürituste toetuste taotluste esitamise tähtaeg• Tõlliste päevakute kokkuvõte• Tõlliste valla spordinädal• SA Valgamaa Arenguagentuur kutsub osalema• Loovkonkurss "Valgamaa keskkonnaobjektid"• IV Tõlliste valla orienteerumis- ja kepikõnnipäevak Soorus• Tsirguturg• Valgamaa ettevõtluskonverents 2014• III Tõlliste valla orienteerumis- ja kepikõnnipäevak Laatres• Liivimaa töömess• II Tõlliste valla päevaku tulemused► August (6)• Tõlliste valla orienteerumis- ja kepikõnnipäevaku I päevak• Võtame tööle noorsootöötaja• Volikogu istungi päevakord• Tõlliste valla orienteerumis- ja kepikõnnipäevakud toimuvad teisipäeviti• Tartu Suvejooks• Valgamaa Rajaleidja► Juuli (3)• Eterniidi kogumise kolmas voor• Iigaste jooksu tulemused 2014• Hajaasustuse programmist toetuse saajad► Juuni (6)• Etteregistreerunutele eterniidi äraandmise kuupäevad.• Valgamaa parkide ja puistute piiride muutmine• Leitud koer• Valgete Teede Rattaralli toimumisest• Volikogu istungi päevakord• Valgete Teede Rattaralli► Mai (2)• Kaitseväe teade• Kaitseväe teade► Aprill (8)• Alaealised ja alkohol• Tsirguliina postkontori lahtioleku muudatus• Komisjonid• Politseitööst huvitatutele• Kevadtorm 2014• Hajaasustuse programmi hindamiskomisjon• Hajaasustuse programmi taotlusvoor on avatud• Lastelaager► Märts (12)• Pensionitest• Südamenädal• Tervise Arengu Instituut• Kodutoetus• Haigekassa teade• Karjäärinõustamine• Suveniiride konkurss• Teeme Ära• Julge Sinagi olla eeskujuks!• Volikogu istungi päevakord• Bowlingu võistluste tulemused• Kutsehariduse suursündmus Noor Meister 2014► Veebruar (3)• Jääle minek on keelatud• Volikogu istungi päevakord• Kohalikele kirjanikele ja luuletajatele► Jaanuar (8)• Männikäbi• Väike maalinäitus• Volikogu istungi päevakord• Postkontori lahtiolekuaja muudatus• Eterniidi kogumise jätkuprojekt• Mälumänguritele• Tõrva suusaseriaal• Tõlliste valla teenetemärgi kandidaatide esitamine► 2013 (50)► Detsember (5)• Sotsiaalkindlustusameti teade• Volikogu istungi päevakord• Toetuse saaja• Puurkaevumeistrid OÜ• Volikogu liikme volituste peatumine ja asendusliikme määramine► November (5)• Volikogu istungi päevakord• Ravimite ostmisest• Volikogu liikme volituste lõppemine ja asendusliikme määramine• Volikogu istungi päevakord• Tõlliste Vallavolikogu esimehe valimistulemuste kindlakstegemine► Oktoober (8)• Volikogu esimene istung• Lisamandaatide registreerimine• Tõlliste Vallavolikogu liikmete registreerimine• Tõlliste Vallavolikogu asendusliikmete registreerimine• Korteriühistutele• Hõbe, kuld ja briljantpulmade pidajaile• Bussiringid 2013. a kohaliku omavalitsuse volikogu valimistel• Volikogu istungi päevakord► September (14)• Mittetulunduslike ürituste toetuste taotluste esitamise tähtaeg• Hääletamissedelite ülelugemise aja ja koha määramine• Koiva jõgi• Jaoskonnakomisjoni moodustamine• Volikogu istungi päevakord• Hajaasustuse programmi hindamise komisjon• Kandidaatide registreerimine• Tulevikutalendi stipendiumikonkurss• Liisuheitmise aja ja koha määramine• Toiduabi jagamisest• SPORDIVABATAHTLIKE PRESSISÕNUM• Valimisliidu registreerimine• Õppestipendium• Hajaasustuse programmi taotlusvooru avamine► August (8)• Volikogu istungi päevakord• Rohevahetus• Vaimse pärandi säilitamine• Valimiskomisjoni asukoht ja tööaeg• Simmaniduo• Tartu suvejooks• Iigaste võrkpallimängu tulemused• Iigaste jooksu tulemused► Juuli (2)• Konkurss kuuri ehitamiseks• Raudtee ohutusest► Juuni (8)• Majanduslike huvide deklaratsioonide väljavõtted• Volikogu liikmete arvu määramine• Valimisringkonna moodustamine ja mandaatide arvu määramine• Valimiskomisjoni moodustamine• Küladepäev• Eterniidi kogumine• Jäätmete põletamisest• Volikogu istungi päevakord